VEGA præsenterer

**Emel Mathlouthis verden brænder**

*Den tunesiske sangerinde fylder Lille VEGA onsdag den 16. september med sange om håb for en bedre fremtid.*

Den tunesiske sangskriver Emel Mathlouthi blev en stemme for det arabiske forår i 2012, da hendes sang “Kelmti Horra” (“My Word Is Free”) blev en viral slagsang for revolutionen. Hun har skabt et dybt personligt udtryk gennem inspiration fra vestlige folk-sangere, elektronisk musik a la Massiv Attack og arabisk folkemusik. Senest har hun udgivet albummet *Everywhere We Looked Was Burning*, der udkom sidste år.

Albummet cirkler om de fire elementer jord, vand, luft og ild, mens de elegante sange bliver akkompagneret af sparsom instrumentation og lyde fra skoven, havet, vinden etc. Dekonstruktion, genopbygning og håb er nogle af sangenes temaer, hvori Mathlouthi søger efter spirituel lise for verdens grusomheder og overfladiskhed.

Det er første gang, at hun har valgt at synge størstedelen af et albums sange på engelsk. Sangerinden har tidligere kun indspillet en håndfuld engelsksprogede sange. Hun tog valget om at synge på engelsk efter hun flyttede til New York og opdagede poeter som Rainer Maria Rilke, T.S. Elliot, og John Ashbury.

*Everywhere We Looked Was Burning* blev indspillet med producerne Steve Moore [Zombi] og Ryan Seaton. Derefter hjalp Ash Koosha, Karim Attoumane og Amine Metani det endelige udtryk frem, mens Chris Tabron (Beyoncé, Nicki Minaj, The Strokes) og Marta Salogni (Björk, M.I.A., Liars) mixede albummet.
 **Fakta om koncerten:**
Emel Mathlouthi (TN)
Onsdag den 16. september kl. 21:00
Lille VEGA, Enghavevej 40, 1674 Kbh. V
180 kr. + gebyr
Billetsalget starter torsdag den 14. maj kl. 10.00 VEGAs hjemmeside og Ticketmaster.